Asiatisk Kompagni

Det Kongelige Octroyerede Danske Asiatiske Kompagni, eller bare Asiatisk Kompagni, var det største handelskompani under den danske merkantilismen. Selskapet ble stiftet i 1730, med kongelig oktroa fra 1732 som erstatning for Det danske ostindiske kompani som hadde opphørt i 1729. Asiatisk Kompagni fikk 40 års monopol på dansk handel øst for Kapp det gode håp.Asiatisk Kompagni fra Danmarkshistorien / Aarhus Universitet (besøkt 2. januar 2014)

Kompaniet fikk ansvar for handel med og forvaltning av den danske kolonien i Trankebar i dagens India, og med Trankebar som utgangspunkt ble det på 1750-tallet opprettet flere andre handelsposter i India, blant annet Frederiksnagore i Bengal. Langs Malabarkysten ble det etablert handelsposter i Calicut og Colachel. I 1777 overtok den dansk-norske stat områdene og andre aktiviteter. Handelen var da frigitt.

Asiatisk Kompagni fortsatte med handel i Kina og hadde etter 1772 enerett på den overfor Danmark-Norge. Selskapets virksomhet ble sterkt berørt av krigene med England 1801–1814 hvorpå Asiatisk Kompagni gradvis ble avviklet og endelig nedlagt i 1844.

Asiatisk Kompagni hadde hovedkontor i Strandgade i Christianshavn i en kontorbygning tegnet av Philip de Lange og oppført 1738–1739.Philip de Lange på 
Kunstindeks Danmark / Weilbachs Kunstnerleksikon (besøkt 2. januar 2014) Senere ble det føyet til et pakkhus av Nicolai Eigtved.Nicolai Eigtved på Kunstindeks Danmark / Weilbachs Kunstnerleksikon (besøkt 2. januar 2014) Begge bygningene eksisterer fremdeles og benyttes av Udenrigsministeriet.

Carsten Anker var direktør for Asiatisk Kompagni fra 1792 til 1811.Carsten Anker, Knut Mykland i Norsk biografisk leksikon (besøkt 2. januar 2014)

 Referanser 

Kategori:Christianshavn
Kategori:Handelskompanier
Kategori:Danske selskaper
Kategori:Dansk India
Kategori:Etableringer i 1730
0
Kategori:1730-årene i Danmark
Kategori:Selskaper opphørt i 1844
Kategori:1840-årene i Danmark